Meriam V-3

V-3 (, "Senjata Pembalasan 3") adalah sebuah meriam besar Jerman dalam Perang Dunia II yang beroperasi pada prinsip berbilang-cas dimana cas pendorong sekunder dilepaskan untuk menambah halaju pada projektil.

Senjata ini dirancang penggunaannya untuk mengebom London dari dua bunker besar di wilayah Pas-de-Calais utara Perancis, tetapi ia tidak dapat digunakan kerana di bom pihak Bersekutu sebelum siap dibina. Dua meriam serupa digunakan untuk mengebom Luxembourg dari Disember 1944 hingga Februari 1945.

Meriam V-3 juga dikenali sebagai Hochdruckpumpe ("Pam Bertekanan Tinggi," singkatan HDP), adalah nama kod yang bertujuan untuk menyembunyikan maksud sebenar projek itu. Ia juga dikenali sebagai Fleißiges Lieschen ("Busy Lizzie").

Gambaran
Meriam itu menggunakan cas pelbagai propelan yang dipasang sepanjang laras meriam dan tepat waktunya untuk menyalakan api sebaik saja projektil melintasinya untuk memberikan dorongan tambahan. Penggalak (booster) roket bahan api pepejal digunakan sebagai ganti cas letupan kerana kesesuaian mereka yang lebih besar dan mudah digunakan. Ia disusun dalam pasangan simetri disepanjang laras meriam, bersudut menaik untuk melepaskan bedilannya pada pangkal projektil sewaktu ia dilintasi. Susunan ini melahirkan nama kod Jerman Tausendfüßler ("lipan"). Laras dan kebuk sampingan direka sebagai bahagian yang sama untuk mempermudahkan hasil dan membolehkan bahagian yang rosak digantikan. Keseluruhan meriam akan menggunakan pelbagai bahagian tersebut yang digerakkan bersama. Meriam laras licin (smoothbore) membedil peluru bersirip stabil yang bergantung pada tenaga aerodinamik dan bukannya tenaga giroskopik untuk mencegah jatuh kebawah (berbeza dari senjata rifel konvensional yang menyebabkan projektil berputar); ini menghasilkan pekali seret yang lebih rendah.

Lihat juga
 Meriam Lintas Selat dalam Perang Dunia II
 Projek HARP
 Senjata-V

Rujukan dan nota
Nota

Citations

Bibliografi

Pautan luar
 
 Diagram of Mimoyecques site
 Various photos

Perang Dunia Kedua
Artileri
Meriam
Tentera Jerman
Senjata-V
Ketenteraan